Piibupuur
Piibupuur (ka piibuora, vibupuur) oli peenike rahvapärane lõikeriist, mis pandi selle varre ümber käänatud vibunööri abil edasi-tagasi pöörlema. 17. sajandist 19. sajandi lõpuni oli see eesti talupoegade, piibumeistrite, töövahend piibupitsi sisse augu puurimiseks. Puuriks oli peenike traat või ka sukavarras, mille ots oli löödud paari millimeetri laiuseks lapikuks teraks. Ürgse vibupuuri teistsuguse kasutamise kohta Eestis pole andmeid.